Sy sê die argument, wat sowat 30 minute geduur het, het oor ‘n aanklag van verkragting gehandel wat haar ma vroeër teen Ubisi aanhangig gemaak het. Die dogter sê Ubisi wou hê dat haar ma die saak moet laat vaar, en toe sy weier, het hy haar vyf keer geskiet. “Hy het toe na die slaapkamer gegaan en my ma in die kop geskiet,” het sy gesê. Regter Knopp sê die dogter se getuienis is geloofwaardig en dat hy dit aanvaar.
“Die dogter se ma het inderdaad ‘n klag van verkragting teen Ubisi gelê en die feit dat sy dit geweet het, beteken dat die twee wel daaroor gestry het. Dit is nie die tipe inligting wat ‘n kind andersins sou hê nie,” het hy gesê.
Die regter het bygevoeg die feit dat die dogter geweet het dat haar ma in die kop geskiet is terwyl sy op haar maag gelê het, is deur die nadoodse ondersoek bevestig. Die dogter het ook gesê dat haar ma vyf keer geskiet is, en die nadoodse ondersoek het aangedui dat sy verskeie kere geskiet is.
ŉ 19-jarige meisie van George in die Wes-Kaap is onlangs glo helder oordag ontvoer nadat sy haar bewussyn verloor het terwyl sy inkopies gedoen het.
Volgens die Fiji Sun het Owen, glo in sy vroeë 40’s, op 12 Augustus 2014 aan boord van die Betsy Ross in Fidji aangekom. Owen, oorspronklik van Benoni, word oorleef deur sy vrou, Fiona, twee seuns en ŉ dogter.
Volgens die berig is ŉ Fidjiaanse werker intussen ook in die hospitaal oorlede. Verskeie bemanningslede, polisiebeamptes en brandbestryders is na die voorval in die hospitaal opgeneem nadat hulle ook deur die gasse oorval is.